Confederația Operatorilor și Transportatorilor Autorizați din România (COTAR) spun că polițele RCA ar putea să se scumpească cu până la 40%. Acest avertisment vine după ce Autoritatea de Supraveghere Financiară (ASF) a făcut publice câteva propuneri cu privire la stabilirea prețului polițelor.
COTAR a făcut publice câteva informații potrivit cărora ASF ar fi trimis câteva propuneri pe care le vrea ca modificări legislative la regulile în vigoare din prezent și care stabilesc prețul RCA. Reprezentanții COTAR susțin că ar urma o creștere a tarifelor RCA cu 30% sau chiar 40%.
Șoferii nu vor mai putea primi bonusul pe care l-au acumulat în anii trecuți dacă un conducător auto nu își reînnoiește polița RCA în maximum 30 de zile de la expirare.
Deși motocicliștii circulă doar câteva luni pe an, aceștia ar urma să fie obligați să plătească RCA pentru întreg anul, scrie antena3.ro.
De asemenea, ASF vrea ca sancțiunile Poliție Rutiere să fie luate în considerare la calculul RCA, mergând pe ideea că dacă un șofer a primit o amendă, aceștia ar putea avea un comportament neadecvat în trafic, iar riscul producerii unui accident rutier fiind mai mare.
Polițele RCA nu vor mai putea fi încheiate pentru o singură lună, ci pentru trei luni, jumătate de an sau un an întreg.